Deg yixef-agi wis kraḍ, awal ad d-yili ɣef wayen icudden ɣer tira akked usurdu n umaru Brahim Tazaɣart. Akken neẓra akk tiktiwin n umaru ttasent-d seg tmetti, seg wayen yettidir d wayen id-as-d-yezzin. amaru d anaẓur, tamuɣli-ines txulef timuɣliwin nniḍen, yezga irenu-asent cbaḥa s tira-ines. Ɣas akken amaru d lmuḥal ad d-yesefhem tiktiwin-ines maca deg unnar n uzɣan aseklan immure ṣṣawḍen ad d-skeflen abeddel dyettilin deg tira n yal amaru. Akken i d-nebder deg yixef amenzu, Brahim Tazaɣart uqbel ad d-yekcem s annar n tira, yella d yiwen yettwasnen deg umusu n MCB i yekkat-n ɣef tutlayt Tamaziɣt. D yiwen i yesduklen amenuɣ asertan d umenuɣ aseklan (Le double combat de Brahim Tazaghart: combat politique et culturel). D anect-a ar-aɣ-yeǧǧen anesqardec lǧerrat n umenuɣ-agi deg tira-ines.